6 मिनट के इस खतरनाक ट्रक-बाइक चेज सीक्वेंस को शूट करने में लगे 11 दिन
Bollywood Actor Ajay Devgn Shares His Upcoming Movie Bholaa Action Scene - अजय देवगन की फिल्म भोला 30 मार्च को रिलीज हो रही है। यह एक एक्शन थ्रिलर फिल्म है
, अजय देवगन की फिल्म भोला 30 मार्च को रिलीज हो रही है। यह एक एक्शन थ्रिलर फिल्म है, जिसमें अजय हैरतअंगेज एक्शन करते दिखेंगे। इस बीच एक्टर ने फिल्म से जुड़े 6 मिनट के एक्शन सीन्स का एक BTS वीडियो सोशल मीडिया पर शेयर किया है। जिसके लिए उन्होंने 11 दिन शूटिंग की है। साथ ही इस सीन को शूट करने के लिए अजय देवगन ने अपनी टीम के साथ मिलकर तीन महीने तक प्लानिंग की थी। बता दे, ये एक्शन सीन ट्रक और बाइक पर होने वाला है।
पिता को डेडिकेट किया एक्शन सीन 
वीडियो में अजय देवगन खुद हर सीन पर काम करते हुए दिखाई दे रहे हैं। वीडियो में दावा किया गया है कि ऐसा एक्शन पहले किसी मूवी में नहीं दिखाया गया है। अजय ने इस फिल्म का एक्शन अपने पिता को डेडिकेट करते हुए लिखा- इस फिल्म का एक्शन मेरे पिता श्री वीरू देवगन को समर्पित है, जिन्होंने मुझे सब कुछ सिखाया।
साउथ फिल्म कैथी की हिंदी रीमेक है भोला 
अजय देवगन की फिल्म 'भोला' साउथ की हिट फिल्म कैथी की हिंदी रीमेक है। इस फिल्म में अजय के अलावा तब्बू, गजराज राव, दीपक डोबरियाल जैसे सितारे नजर आएंगे। वही इस फिल्म में अजय लीड रोल में हैं। भोला का निर्देशन भी अजय देवगन ने किया है। रिलीज डेट की बात करे तो मूवी 30 मार्च 2023 को सिनेमाघरों में रिलीज होगी।